ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
ബെർട്രാൻഡ് ടവർനിയർ, ക്രിസ്റ്റഫർ പ്ലമ്മർ, ജോൺ ക്ലോഡ് കരിയർ, ജോൺ പോൾ ബെൽമോണ്ടൊ തുടങ്ങിയ ചലച്ചിത്ര പ്രതിഭകൾക്ക് 52-ാമത് IFFI ആദരമർപ്പിക്കും
ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ ഓരോ പതിപ്പിലും സിനിമാ വ്യവസായത്തിന് നഷ്ടമായ ചലച്ചിത്ര പ്രതിഭകൾക്ക് ആദരാഞ്ജലി അർപ്പിക്കാറുണ്ട്. 52-ാമത് IFFI-യുടെ ഹോമേജ് വിഭാഗം സമീപകാലത്ത് നഷ്ടപ്പെട്ട പ്രതിഭകളെ ആദരപൂർവ്വം സ്മരിക്കും. ആദരസൂചകമായി ബെർട്രാൻഡ് ടവർനിയർ, ക്രിസ്റ്റഫർ പ്ലമ്മർ, ജോൺ ക്ലോഡ് കരിയർ, ജോൺ പോൾ ബെൽമോണ്ടൊ എന്നിവരുടെ ചിത്രങ്ങൾ മേളയിൽ പ്രദർശിപ്പിക്കും.
52-ാമത് IFFI യുടെ ഹോമേജ് വിഭാഗത്തിൽ ഇനിപ്പറയുന്ന സിനിമകൾ പ്രദർശിപ്പിക്കും-
1. ബെർട്രാൻഡ് ടവർനിയർ സംവിധാനം ചെയ്ത 'എ സൺഡേ ഇൻ ദി കൺട്രി', ഫ്രഞ്ച്-1984
2. റിഡ്ലി സ്കോട്ട് സംവിധാനം ചെയ്ത 'ഓൾ ദ മണി ഇൻ ദ വേൾഡ്' - ഇംഗ്ലീഷ്, 2017; ക്രിസ്റ്റഫർ പ്ലമ്മർ ഈ സിനിമയിൽ അഭിനയിച്ചു
3. ജൂലിയൻ ഷ്നാബെൽ സംവിധാനം ചെയ്ത 'അറ്റ് എറ്റേണിറ്റിസ് ഗേറ്റ്' - ഇംഗ്ലീഷ്, ഫ്രഞ്ച്, 2018-തിരക്കഥ - ജോൺ ക്ലോഡ് കരിയർ
4. ജോൺ-ലൂക്ക് ഗോഡർഡിന്റെ 'ബ്രെത്ത്ലെസ്സ്', ഫ്രഞ്ച്-1960 - ജോൺ പോൾ ബെൽമോണ്ടൊ ഈ ചിത്രത്തിൽ അഭിനയിച്ചു
ധനകാര്യ മന്ത്രാലയം
എം.എസ്.എം.ഇകള്ക്കുള്ള പുതുക്കിയ വായ്പാ ഉറപ്പ് പദ്ധതിക്ക് 9000 കോടി രൂപ
ന്യൂ ഡൽഹി: ഫെബ്രുവരി 01, 2023
സാമ്പത്തിക മേഖലകളിലെ പരിഷ്കാരങ്ങളും സാമ്പത്തിക ഉള്ച്ചേര്ക്കലിലേയ്ക്കും മികച്ചതും വേഗത്തിലുള്ളതുമായ സേവനം നല്കുന്നതിനും, ലളിതമായ വായ്പാ പ്രാപ്യത, സാമ്പത്തിക വിപണികളിലെ പങ്കാളിത്തം എന്നിവയിലേക്ക് നയിച്ച സാങ്കേതികവിദ്യയുടെ നൂതനമായ ഉപയോഗവും തുടരുന്നതിന് 2023-24 ലെ കേന്ദ്ര ബജറ്റ് ഇന്ന് പാര്ലമെന്റില് അവതരിപ്പിച്ചുകൊണ്ട് കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ശ്രീമതി നിര്മല സീതാരാമന് നിര്ദ്ദേശിച്ചു.
എം.എസ്.എം.ഇകള്ക്കുള്ള വായ്പാ ഉറപ്പ്
മുന് ബജറ്റില് നിര്ദ്ദേശിച്ച എം.എസ.്എം.ഇ  കള്ക്കായുള്ള നവീകരിച്ച വായ്പാ ഉറപ്പ് പദ്ധതി 2023 ഏപ്രില് 1 മുതല് കോര്പ്പസില് 9000 കോടി രൂപ നിക്ഷേപിച്ചുകൊണ്ട് പ്രാബല്യത്തില് വരുമെന്ന് ശ്രീമതി സീതാരാമന് പ്രഖ്യാപിച്ചു.
വിവാദ് സേ വിശ്വാസ് 1 - എം.എസ്.എം.ഇകള്ക്കുള്ള ആശ്വാസം
കോവിഡ് കാലയളവില് ഏര്പ്പെട്ട കരാറുകള് എം.എസ്.എം.ഇകള് നടപ്പിലാക്കുന്നതില് പരാജയപ്പെടുന്ന സന്ദര്ഭങ്ങളില്, ബിഡ്  അല്ലെങ്കില് പെര്ഫോമന്സ് സെക്യൂരിറ്റിയുമായി  ബന്ധപ്പെട്ട് കണ്ടുകെട്ടിയ തുകയുടെ 95 ശതമാനവും ഗവണ്മെന്റും ഗവണ്മെന്റ് സ്ഥാപനങ്ങളും അവര്ക്ക് തിരികെ നല്കുമെന്ന് ധനമന്ത്രി പ്രസ്താവിച്ചു.
വിവാദ് സെ വിശ്വാസ് 2- കരാര് തര്ക്കങ്ങള് പരിഹരിക്കല്
ആര്ബിട്രല് തുക കോടതിയില് ചോദ്യം ചെയ്തിരിക്കുന്ന സംഭവങ്ങളില് ഗവണ്മെന്റിന്റേയും ഗവണ്മെന്റ് സ്ഥാപനങ്ങളുടെയും കരാര് തര്ക്കങ്ങള് പരിഹരിക്കുന്നതിന്, സ്വമേധയാ പരിഹാരങ്ങള് ക്രമീകരിക്കുന്നതിനുള്ള ഒരു പദ്ധതി അവതരിപ്പിക്കും.
എം.എസ്.എം.ഇകളും പ്രൊഫഷണലുകളും
2 കോടി രൂപ വരെ വിറ്റുവരവുള്ള സൂക്ഷ്മ സംരംഭങ്ങള്ക്കും 50 ലക്ഷം രൂപ വരെ വരവുള്ള ചില പ്രൊഫഷണലുകള്ക്കും അനുമാന നികുതിയുടെ പ്രയോജനം ലഭിക്കുമെന്ന് ധനമന്ത്രി പറഞ്ഞു. പണവരവ് 5 ശതമാനത്തില് കൂടാത്ത നികുതിദായകര്ക്ക് യഥാക്രമം 3 കോടി രൂപയും 75 ലക്ഷം രൂപയുമായി വര്ദ്ധിപ്പിക്കുമെന്നും ധനമന്ത്രി നിര്ദ്ദേശിച്ചു.
സ്റ്റാര്ട്ട്-അപ്പുകള്
സ്റ്റാര്ട്ടപ്പുകള്ക്കുള്ള ആദായ നികുതി ആനുകൂല്യങ്ങള് 2023 ജനുവരി 31 മുതല് 2024 മാര്ച്ച് 31 വരെ നീട്ടുമെന്നും കേന്ദ്ര ബജറ്റ് അവതരിപ്പിച്ചുകൊണ്ട് കേന്ദ്ര ധനമന്ത്രി പ്രസ്താവിച്ചു.
നാഷണല് ഫിനാന്ഷ്യല് ഇന്ഫര്മേഷന് രജിസ്ട്രി
സാമ്പത്തിക, അനുബന്ധ വിവരങ്ങളുടെ കേന്ദ്ര ശേഖരമായി പ്രവര്ത്തിക്കുന്നതിന് ദേശീയ സാമ്പത്തിക വിവര രജിസ്ട്രി രൂപീകരിക്കുമെന്നും ധനമന്ത്രി പ്രഖ്യാപിച്ചു. ശ്രീമതി. ഒരു പുതിയ നിയമനിര്മ്മാണ ചട്ടക്കൂട് ഈ പൊതുവായ്പാ അടിസ്ഥാനസൗകര്യത്തെ  നിയന്ത്രിക്കുമെന്നും ആര്.ബി.ഐ യുമായി കൂടിയാലോചിച്ച് ഇത് രൂപകല്പ്പന ചെയ്യുമെന്നും സീതാരാമന് കൂട്ടിച്ചേര്ത്തു.
ഗിഫ്റ്റ്-ഐ.എഫ്.എസ്.സി
ഗിഫ്റ്റ്-ഐ.എഫ്.എസ്.സിയുടെ വ്യാപാര പ്രവര്ത്തനങ്ങള് മെച്ചപ്പെടുത്തുന്നതിന്, 2023-24 ബജറ്റില് ഒരു കൂട്ടം സംരംഭങ്ങൾ നിര്ദ്ദേശിക്കുന്നു. ഇരട്ട നിയന്ത്രണങ്ങള് ഒഴിവാക്കുന്നതിന് സെസ് നിയമപ്രകാരമുള്ള അധികാരങ്ങള് ഐ.എഫ്.എസ്.സി.എയ്ക്ക് കൈമാറുക, രജിസ്ട്രേഷനും നിയമപരമായ അംഗീകാരത്തിനുമുള്ള ഏകജാലക ഐടി സംവിധാനം, ഏറ്റെടുക്കല് ധനസഹായത്തിന് വിദേശ ബാങ്കുകളുടെ ഐ.എഫ്.എസ്.സി ബാങ്കിംഗ് യൂണിറ്റുകള്ക്ക് അനുമതി, വ്യാപാര പുന ധനസഹായത്തിനായി എക്സിം ബാങ്കിന്റെ അനുബന്ധ സ്ഥാപനം ആരംഭിക്കുക, ഓഫ്ഷോര് ഡെറിവേറ്റീവ് ഉപകരണങ്ങളെ അംഗീകൃത കരാറുകളായി അംഗീകരിക്കുക എന്നിവപോലെയുള്ളവ.
സാമ്പത്തിക മേഖലയുടെ നിയന്ത്രണങ്ങള്
ലളിതവല്ക്കരിക്കുന്നതിനും സുഗമമാക്കുന്നതിനും പാലന ചെലവ് കുറയ്ക്കുന്നതിനും നിലവിലുള്ള നിയന്ത്രണങ്ങള് സമഗ്രമായി അവലോകനം ചെയ്യാന് സാമ്പത്തിക മേഖല റെഗുലേറ്റര്മാരോട് അഭ്യര്ത്ഥിക്കുമെന്ന് ശ്രീമതി സീതാരാമന് പറഞ്ഞു.
RRTN
(
മന്ത്രിസഭ
ജാര്ഖണ്ഡിലെ ദിയോഗറില് എംയിസ് ആരംഭിക്കാന് മന്ത്രിസഭയുടെ അനുമതി
ജാര്ഖണ്ഡിലെ ദിയോഗറില് ആള് ഇന്ത്യാ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സ്  ആരംഭിക്കുന്നതിന് പ്രധാനമന്ത്രി നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. പദ്ധതിക്ക് വേണ്ടി 1103 കോടിരൂപയും വ്യവസ്ഥചെയ്തു. ഈ എയിംസ് പ്രധാനമന്ത്രി സ്വാസ്ഥ്യ സുരക്ഷാ യോജനക്ക് കീഴിലായിരിക്കും സ്ഥാപിക്കുക.
വിശദാംശങ്ങള്
ദിയോഗറിലെ എയിംസില്
-750 കിടക്കകള്, ട്രോമാ സെന്റര് സൗകര്യങ്ങള് എന്നിവയുള്ള ഒരു ആശുപത്രിയുണ്ടായിരിക്കും.
-പ്രതിവര്ഷം 100 എം.ബി.ബി.എസ് വിദ്യാര്ത്ഥികള്ക്ക് പ്രവേശനം നല്കാന് കഴിയുന്ന ഒരു മെഡിക്കല് കോളജ്.
-പ്രതിവര്ഷം 60 വിദ്യാര്ത്ഥികളെ ബി.എസ്.സിപ്രവേശിപ്പിക്കാന് കഴിയുന്ന ഒരു നഴ്സിംഗ് കോളജ്, താമസിക്കാനുള്ള കെട്ടിട സമുച്ചയങ്ങള്, മറ്റ് സൗകര്യങ്ങള്, വിശാലമായി ന്യൂഡല്ഹിയിലെ എംയിന്റെ രീതിയില്.
-15 ഓപ്പറേഷന് തീയേറ്ററുകള് ഉള്പ്പെടെ 20 സ്പെഷ്യാലിറ്റി/സൂപ്പര് സ്പെഷ്യാലിറ്റി വകുപ്പുകളുണ്ടാകും.
-പരമ്പരാഗത വൈദ്യശാസ്ത്ര മേഖലയില് ചികിത്സകള് നല്കുന്നതിനായി 30 കിടക്കകളുളള ഒരു ആയുഷ്വകുപ്പും ഉണ്ടാകും.
ഗുണഫലങ്ങള്
ദിയോഗറില് എയിംസ് ആരംഭിക്കുന്നതുകൊണ്ട് രണ്ടു ഉദ്ദേശങ്ങളാണുള്ളത്. ജനങ്ങള്ക്ക് സൂപ്പര് സ്പെഷ്യാലിറ്റി ആരോഗ്യപരിരക്ഷ നല്കുന്നതിനോടൊപ്പം ഈ മേഖലയിലെ പ്രാഥമിക-ദ്വിതീയ തലത്തിലുള്ള സ്ഥാപനങ്ങള്/സൗകര്യങ്ങള്ക്ക് ആവശ്യമുള്ള ഡോക്ടര്മാരുടേയും മറ്റ് ആരോഗ്യ പ്രവര്ത്തകരുടെയും വലിയ ശേഖരം ദേശീയ ആരോഗ്യദൗത്യത്തിന് കീഴില് സൃഷ്ടിക്കാന് കഴിയും.
പശ്ചാത്തലം
പി.എം.എസ്.എസ്.വൈയുടെ കീഴില് ഭുവനേശ്വര്, ഭോപ്പാല്, റായ്പൂര്, ജോദ്പൂര്, ഋഷികേശ്, പാട്ന എന്നിവിടങ്ങളില് എയിംസ് സ്ഥാപിച്ചു. റായിബറേലി, നാഗ്പൂര് , കല്ല്യാണി , ഗുണ്ടൂരിലെ മംഗലഗിരി  എന്നിവിടങ്ങളില് എയിംസിന്റെ പണി നടന്നുകൊണ്ടിരിക്കുകയാണ്. ഗോരഖ്പൂരിലും  എയിംസിന്റെ നിര്മ്മാണ പ്രവര്ത്തനങ്ങള് അനുവദിച്ചിട്ടുണ്ട്.
ഇതിന് പുറമെ താഴെപറയുന്ന എയിംസുകളും അംഗീകരിച്ചിട്ടുണ്ട്
(-ബത്തിണ്ട പഞ്ചാബ്-2016 ജൂലൈ
-ഗൊഹാത്തി  2017 മേയ്
ബിലാസ്പൂര്  2018 ജനുവരി.
RS MRD –385
പ്രധാനമന്ത്രിയുടെ ഓഫീസ്
"അബണ്ടൻസ് ഇൻ മില്ലറ്റ്സ്" എന്ന ഗാനത്തിന്റെ വീഡിയോ റിലീസിനെ പ്രധാനമന്ത്രി സ്വാഗതം ചെയ്യുന്നു
കർഷകരെ ചെറുധാന്യങ്ങൾ വളർത്തുന്നതിനും ലോകത്തിന്റെ പട്ടിണി ഇല്ലാതാക്കുന്നതിനും സഹായിക്കുന്നതിനായി ഗായിക ഫാലു പ്രധാനമന്ത്രിക്കൊപ്പം എഴുതി അവതരിപ്പിച്ച "അബണ്ടൻസ് ഇൻ മില്ലറ്റ്സ്" എന്ന ഗാനത്തിന്റെ വീഡിയോ പ്രകാശനത്തെ പ്രധാനമന്ത്രി ശ്രീ നരേന്ദ്ര മോദി സ്വാഗതം ചെയ്തു.
പ്രധാനമന്ത്രി ട്വീറ്റ് ചെയ്തു:
"വളരെ സർഗ്ഗാത്മകവും ആരോഗ്യകരമായ ജീവിതത്തിനായി ചെറുധാന്യങ്ങൾ സ്വീകരിക്കാൻ കൂടുതൽ ആളുകളെ പ്രചോദിപ്പിക്കും!"
പ്രധാനമന്ത്രിയുടെ ഓഫീസ്
ഇന്ത്യൻ നാവികസേനയുടെ അസാധാരണമായ വൈദഗ്ധ്യത്തെയും നിശ്ചയദാർഢ്യത്തെയും പ്രധാനമന്ത്രി അഭിനന്ദിച്ചു
ഒഎൻജിസിയുടെ സങ്കീർണ്ണമായ ഇന്ധനം വേർതിരിച്ചെടുക്കുന്നതിനുള്ള ഉപകരണങ്ങളുടെ കുരുക്കഴിച്ചതിൽ ഇന്ത്യൻ നാവികസേനയുടെ അസാധാരണ വൈദഗ്ധ്യത്തെയും നിശ്ചയദാർഢ്യത്തെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പെട്രോളിയം പ്രകൃതി വാതക മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യൻ നാവികസേനയുടെ മഹത്തായ ശ്രമം!"
പ്രധാനമന്ത്രിയുടെ ഓഫീസ്
മഹാരാഷ്ട്ര മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ഏകനാഥ് ഷിൻഡെയെ പ്രധാനമന്ത്രി അഭിനന്ദിച്ചു
ഉപമുഖ്യമന്ത്രിയായി സത്യപ്രതിജ്ഞ ചെയ്ത ദേവേന്ദ്ര ഫഡ്നവിസിനും അഭിനന്ദനം
മഹാരാഷ്ട്ര മുഖ്യമന്ത്രിയായി സത്യപ്രതിജ്ഞ ചെയ്ത ഏകനാഥ് ഷിൻഡെയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
മഹാരാഷ്ട്ര മുഖ്യമന്ത്രിയായി സത്യപ്രതിജ്ഞ ചെയ്ത ഏകനാഥ്ഷിന്ദേ ജിയെ ഞാൻ അഭിനന്ദിക്കാൻ ആഗ്രഹിക്കുന്നു. താഴെത്തട്ടിലുള്ള ഒരു നേതാവ്, സമ്പന്നമായ രാഷ്ട്രീയ, നിയമനിർമ്മാണ, ഭരണപരിചയമുള്ള അദ്ദേഹം അദ്ദേഹത്തോടൊപ്പം കൊണ്ടുവരുന്നു. മഹാരാഷ്ട്രയെ കൂടുതൽ ഉയരങ്ങളിലെത്തിക്കാൻ അദ്ദേഹം പ്രവർത്തിക്കുമെന്ന് എനിക്ക് ഉറപ്പുണ്ട്."
The Prime Minister also congratulated Shri Devendra Fadanvis on taking oath as Deputy Chief Minister of Maharashtra.
In a tweet, the Prime Minister said :
"Congratulations to Shri @Dev_Fadnavis Ji on taking oath as Maharashtra Deputy CM. He is an inspiration for every BJP Karyakarta. His experience and expertise will be an asset for the Government. I am certain he will further strengthen Maharashtra’s growth trajectory."
ആയുഷ്
ലോകത്തെ ഒന്നിപ്പിക്കുന്ന ശക്തിയാണ് യോഗയെന്ന് പ്രധാനമന്ത്രി : ഭാവിയുടെ കിരണങ്ങള് സമ്മാനിക്കാന് യോഗയ്ക്ക് കഴിയുമെന്നും നരേന്ദ്ര മോദി
ലോകത്തെ ഒന്നിപ്പിക്കുന്ന ശക്തികളില് ഏറ്റവും കരുത്തുറ്റ ഒന്നായി യോഗ മാറിയിരിക്കുകയാണെന്ന് പ്രധാനമന്ത്രി ശ്രീ. നരേന്ദ്ര മോദി പറഞ്ഞു. നാലാമത് അന്താരാഷ്ട്ര യോഗാ ദിനത്തോടനുബന്ധിച്ച് ഉത്തരാഖണ്ഡിലെ ഡെറാഡൂണിലുള്ള വന ഗവേഷണ ഇന്സ്റ്റിറ്റ്യൂട്ട് ക്യാമ്പസില് വന് ജനാവലിയെ അഭിസംബോധന ചെയ്യുകയായിരുന്നു അദ്ദേഹം. അന്പതിനായിരത്തോളം പേരോടൊപ്പം പ്രധാനമന്ത്രി യോഗാസനം, പ്രാണയാമം, ധ്യാനം എന്നിവ അനുഷ്ഠിച്ചു.
'സൂര്യന്റെ പ്രകാശത്തോടും, ഇളം ചൂടിനോടുമൊപ്പം ലോകമെങ്ങുമുള്ള ജനങ്ങള് യോഗയേയും സ്വാഗതം ചെയ്യുന്നുവെന്നത് എല്ലാവര്ക്കും അഭിമാനത്തിന്റെ നിമിഷമാണ്. ഡെറാഡൂണ് മുതല് ഡബ്ലിന് വരെയും, ഷാങ്ഹായ് മുതല് ചിക്കാഗോ വരെയും, ജക്കാര്ത്ത മുതല് ജോഹന്നാസ്ബര്ഗ് വരെയും യോഗ ഇന്ന് എല്ലായിടത്തും പരന്നിരിക്കുകയാണ്,' പ്രധാനമന്ത്രി പറഞ്ഞു.
ലോകമെമ്പാടുമുള്ള യോഗാ പ്രേമികള്ക്ക് വ്യക്തമായ സന്ദേശം നല്കിക്കൊണ്ട്, ലോകം മൊത്തം യോഗയെ പുണര്ന്നിരിക്കുന്നുവെന്നും ഓരോ വര്ഷവും അന്താരാഷ്ട്ര യോഗാ ദിനം ആഘോഷിക്കുന്ന രീതികള് അതിന്റെ സൂചനയാണെന്നും പ്രധാനമന്ത്രി പറഞ്ഞു.
ആയുരാരോഗ്യ സൗഖ്യത്തിനുള്ള ഏറ്റവും വലിയ ജനകീയ മുന്നേറ്റങ്ങളിലൊന്നായി യോഗാദിനം മാറിയിരിക്കുകയാണെന്നും അദ്ദേഹം കൂട്ടിച്ചേര്ത്തു.
ലോകത്തെ മറ്റുള്ളവര് നമ്മെ ബഹുമാനിക്കണമെങ്കില് നാം നമ്മുടെ സ്വന്തം പൈതൃകത്തെയും, പാരമ്പര്യത്തെയും ആദരിക്കാന് മടി കാട്ടരുതെന്ന് പ്രധാനമന്ത്രി പറഞ്ഞു. യോഗ പുരാതനമാണെങ്കിലും ആധുനികവും കൂടിയാണ്, അത് സ്ഥിരമാണെങ്കിലും വികസിച്ച് കൊണ്ടിരിക്കുന്നതുമാണ്. ഇതാണ് യോഗയുടെ സൗന്ദര്യവും. നമ്മുടെ ഇന്നലകളുടെയും, ഇന്നിന്റെയും നന്മ ഉള്ക്കൊള്ളുന്ന യോഗ നമ്മുടെ ഭാവിക്കായി ഒരു പ്രകാശ കിരണവും പ്രദാനം ചെയ്യുന്നു.
യോഗയുടെ ശക്തിയെ കുറിച്ച് പരാമര്ശിക്കവെ, വ്യക്തികള് എന്ന നിലയ്ക്കും, സമൂഹമെന്ന നിലയ്ക്കും ജനങ്ങള് അഭിമുഖീകരിക്കുന്ന മിക്ക പ്രശ്നങ്ങള്ക്കുമുള്ള യോഗയില് ഉണ്ടെന്ന് പ്രധാനമന്ത്രി പറഞ്ഞു. അനാവശ്യ ആശങ്കകളും, സമ്മര്ദ്ദങ്ങളും ഒഴിവാക്കിക്കൊണ്ട് ശാന്തവും, സര്ഗാത്മകവും, സംതൃപ്തവുമായ ഒരു ജീവിതത്തിലേയ്ക്ക് നയിക്കാന് യോഗയിലൂടെ കഴിയും. 'വിഭജിക്കുന്നതിന് പകരം യോഗ ഒന്നിപ്പിക്കുന്നു. കൂടുതല് വിദ്വേഷം സൃഷ്ടിക്കുന്നതിന് പകരം യോഗ ഉള്ക്കൊള്ളുന്നു. ക്ലേശം വര്ദ്ധിപ്പിക്കുന്നതിന് പകരം യോഗ സുഖപ്പെടുത്തുന്നു,' പ്രധാനമന്ത്രി കൂട്ടിച്ചേര്ത്തു.
(ND MRD – 500
നിയമ, നീതി മന്ത്രാലയം
ഇരുപത്തിരണ്ടാം നിയമ കമ്മീഷന്റെ കാലാവധി 2024 ഓഗസ്റ്റ് 31 വരെ നീട്ടുന്നതിന് കേന്ദ്ര മന്ത്രിസഭയുടെ അംഗീകാരം
ഇന്ത്യയുടെ ഇരുപത്തിരണ്ടാം നിയമ കമ്മീഷന്റെ കാലാവധി 2024 ഓഗസ്റ്റ് 31 വരെ നീട്ടുന്നതിന് ബഹുമാനപ്പെട്ട പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഇന്ത്യാ ഗവണ്മെന്റ് കാലാകാലങ്ങളില് നിയമപ്രകാരമല്ലാതെ രൂപീകരിക്കുന്ന ഒരു സ്ഥാപനമാണ് ലോ കമ്മീഷന് ഓഫ് ഇന്ത്യ. 1955 ലാണ് ആദ്യമായി കമ്മീഷന് രൂപീകരിച്ചത്, പിന്നീട് കാലാകാലങ്ങളില് അത് പുനഃസംഘടിപ്പിക്കുന്നു. നിലവിലുള്ള ഇന്ത്യയുടെ ഇരുപത്തിരണ്ടാം നിയമകമ്മീഷന്റെ കാലാവധി 2023 ഫെബ്രുവരി 20-ന് അവസാനിക്കും.
വിവിധ നിയമ കമ്മീഷനുകള്ക്ക് രാജ്യത്തിന്റെ പുരോഗമനപരമായ വികസനത്തിനും നിയമ ക്രോഡീകരണത്തിലും  സുപ്രധാനമായ സംഭാവനകള് നല്കാന് കഴിഞ്ഞിട്ടുണ്ട്. ഇതുവരെ 277 റിപ്പോര്ട്ടുകള് നിയമകമ്മിഷന് സമര്പ്പിച്ചിട്ടുമുണ്ട്.
ഇരുപത്തിരണ്ടാം നിയമ കമ്മീഷനിലെ ചെയര്പേഴ്സണും അംഗങ്ങളും അടുത്തിടെയാണ് ചുമതലകള് ഏറ്റെടുത്തത്, മുടങ്ങിക്കിടന്ന നിരവധി പദ്ധതികള് പരിശോധനയ്ക്കും റിപ്പോര്ട്ടിനുമായി അവര് ഏറ്റെടുക്കുകയും പ്രവര്ത്തനങ്ങള് പുരോഗമിക്കുകയുമാണ്. അതിനാല്, ഇരുപത്തിരണ്ടാം നിയമ കമ്മീഷന്റെ കാലാവധി 2024 ഓഗസ്റ്റ് 31 വരെ നീട്ടുന്നു. താഴെപ്പറയുന്ന അതേ രീതിയിലായിരിക്കും ഇത് രൂപീകരിക്കുുക.
 ഒരു മുഴുവന് സമയ ചെയര്പേഴ്സണ്;
 നാല് മുഴുവന് സമയ അംഗങ്ങള് 
 നിയമകാര്യ വകുപ്പ് സെക്രട്ടറി, എക്സ് ഒഫീഷ്യോ അംഗമായിരിക്കും;
 നിയമനിര്മ്മാണ വകുപ്പ് സെക്രട്ടറി എക്സ് ഒഫീഷ്യോ അംഗമെന്ന നിലയിലുണ്ടാകും; കൂടാതെ
 അഞ്ചില് കൂടാത്ത പാര്ട്ട് ടൈം അംഗങ്ങളും ഉണ്ടാകും.
2020 ഫെബ്രുവരി 21ലെ ഉത്തരവ് പ്രകാരം അവരില് അര്പ്പിതമായ നിലവിലുള്ള എല്ലാ ഉത്തരവാദിത്വങ്ങളും തുടര്ന്ന് നീട്ടിക്കിട്ടിയ കാലാവധിയിലും നിയമകമ്മിഷന് നിര്വഹിക്കും. അതിലുള്പ്പെടുന്ന മറ്റുകാര്യങ്ങള് :
 ഇനി പ്രസക്തമല്ലാത്തതും കാലഹരണപ്പെട്ടതും അനാവശ്യവുമായതും പിന്വലിക്കാന് ശിപാര്ശ ചെയ്യേണ്ടതുമായ നിയമങ്ങള് തിരിച്ചറിയുക;ൃ
 നിര്ദ്ദേശതത്വങ്ങള് നടപ്പിലാക്കുന്നതിനും ഭരണഘടനയുടെ ആമുഖത്തില് പറഞ്ഞിരിക്കുന്ന ലക്ഷ്യങ്ങള് കൈവരിക്കുന്നതിനും ആവശ്യമായേക്കാവുന്ന പുതിയ നിയമനിര്മ്മാണങ്ങള് നിര്ദ്ദേശിക്കുക;
 നിയമം നിയഭരണം എന്നിവയുമായി ബന്ധപ്പെട്ട് പ്രത്യേക പരിഗണനയ്ക്കായി ഗവണ്മെന്റ് നിയമ-നീതിന്യായ മന്ത്രാലയം  മുഖേന നല്കുന്ന ഏത് വിഷയവും പരിഗണിക്കുകയൂം ഗവണ്മെന്റിനെ തങ്ങളുടെ കാഴ്ചപ്പാടുകള് അറിയിക്കുകയും ചെയ്യുക;
 നിയമ-നീതിന്യായ മന്ത്രാലയം  മുഖേന ഗവണ്മെന്റ് പരാമര്ശിക്കുന്ന ഏതെങ്കിലും വിദേശ രാജ്യങ്ങള്ക്ക് ഗവേഷണം ലഭ്യമാക്കുന്നതിനുള്ള അഭ്യര്ത്ഥനകള് പരിഗണിക്കുക;
 കമ്മിഷന് ഏറ്റെടുക്കുന്ന എല്ലാ പ്രശ്നങ്ങളും വിഷയങ്ങളും പഠനങ്ങളും ഗവേഷണങ്ങളും സംബന്ധിച്ച റിപ്പോര്ട്ടുകള് തയ്യാറാക്കുകയും കേന്ദ്ര ഗവണ്മെന്റിന് കാലാകാലങ്ങളില് അത് സമര്പ്പിക്കുകയും ചെയ്യുക, മാത്രമല്ല കേന്ദ്രമോ ഏതെങ്കിലും സംസ്ഥാനമോ സ്വീകരിക്കേണ്ട ഫലപ്രദമായ നടപടികള്ക്കായി അത്തരം റിപ്പോര്ട്ടുകളില് ശിപാര്ശ ചെയ്യുക; അതോടൊപ്പം
 കേന്ദ്ര ഗവണ്മെന്റ് കാലാകാലങ്ങളില് ചുമതലപ്പെടുത്തുന്ന മറ്റ് പ്രവര്ത്തനങ്ങള് നിര്വഹിക്കുക.
-ND-
(Visitor Counter : 92
ആരോഗ്യ, കുടുംബക്ഷേമ മന്ത്രാലയം
സിഐഐ ഏഷ്യ ഹെൽത്ത് 2021 ഉച്ചകോടി ഡോ മൻസുഖ് മാണ്ഡവ്യ ഉദ്ഘാടനം ചെയ്തു
ന്യൂഡൽഹി, ഒക്ടോബർ 28 , 2021
സിഐഐ ഏഷ്യ ഹെൽത്ത് 2021 ഉച്ചകോടി ,കേന്ദ്ര ആരോഗ്യ കുടുംബക്ഷേമ മന്ത്രി ഡോ.മൻസുഖ് മാണ്ഡവ്യ ഉദ്ഘാടനം ചെയ്തു . ‘നല്ല നാളേക്കായി ആരോഗ്യ സംരക്ഷണത്തെ പരിവർത്തനം ചെയ്യുക’ എന്നതാണ് ഉച്ചകോടിയുടെ പ്രമേയം.
ഇന്ത്യയിലെ വികസനവുമായി ആരോഗ്യത്തെ ബന്ധിപ്പിച്ചിരിക്കുന്നത് പ്രധാനമന്ത്രി നരേന്ദ്ര മോദിയുടെ കാഴ്ചപ്പാട് മൂലമാണെന്ന് ചടങ്ങിൽ സംസാരിച്ച കേന്ദ്ര ആരോഗ്യമന്ത്രി പറഞ്ഞു. മുൻപ് ആരോഗ്യം എന്നാൽ ചികിത്സ മാത്രമേ ഉദ്ദേശിച്ചിരുന്നുള്ളൂവെങ്കിലും ഇപ്പോൾ വികസനം ആരോഗ്യവുമായി ബന്ധപ്പെട്ടിരിക്കുന്നതിനാൽ അത് രാജ്യത്ത് ആരോഗ്യവും പുരോഗതിയും കൊണ്ടുവരുമെന്നും അദ്ദേഹം പറഞ്ഞു. പ്രതിരോധ ചികിത്സ ,ആരോഗ്യമേഖലയുടെ അനിവാര്യ ഘടകമാണ് .ആരോഗ്യകരമായ ഒരു സമൂഹത്തിന്റെ ലക്ഷ്യം സാക്ഷാത്കരിക്കുന്നതിൽ ഖേലോ ഇന്ത്യ, യോഗ തുടങ്ങിയ സംരംഭങ്ങൾ നിർണായക പങ്ക് വഹിക്കുന്നുണ്ടെന്ന് മന്ത്രി പറഞ്ഞു.
ആരോഗ്യ സംരക്ഷണ മേഖലയുടെ മികച്ച ഭാവിക്കായി ലഭ്യത , താങ്ങാനാവുന്ന ചെലവ് , ഉത്തരവാദിത്തം, ബോധവൽക്കരണം എന്നിവയ്ക്ക് ഗവണ്മെന്റ് പ്രതിജ്ഞാബദ്ധമാണെന്ന് കേന്ദ്രമന്ത്രി ഉദ്ബോധിപ്പിച്ചു. 'ടോക്കൺ മുതൽ സമ്പൂർണ ആരോഗ്യം വരെ ' എന്ന വിഷയത്തിലാണ് ഗവണ്മെന്റ് ശ്രദ്ധ കേന്ദ്രീകരിക്കുന്നതെന്നും അദ്ദേഹം കൂട്ടിച്ചേർത്തു.
സാങ്കേതികവിദ്യയും ആരോഗ്യപരിപാലനവും ബന്ധിപ്പിക്കേണ്ടതിന്റെ ആവശ്യകത എടുത്തുപറഞ്ഞ കേന്ദ്രമന്ത്രി, ആരോഗ്യമേഖലയിൽ നാനോ, റോബോട്ടിക് സാങ്കേതികവിദ്യകൾ പോലുള്ള ഏറ്റവും പുതിയ രീതികൾ സ്വീകരിക്കേണ്ടതിന്റെ ആവശ്യകതയെക്കുറിച്ച് സൂചിപ്പിച്ചു.
രാജ്യത്തെ ആരോഗ്യ സുരക്ഷാ മേഖലയിൽ നിക്ഷേപം നടത്താൻ സ്വകാര്യ മേഖലയെ പ്രേരിപ്പിച്ച അദ്ദേഹം, അന്താരാഷ്ട്ര ആരോഗ്യ ടൂറിസത്തിന്റെ കേന്ദ്രമായി മാറാൻ ഇന്ത്യക്ക് കഴിയുമെന്നും പറഞ്ഞു. ‘ആരോഗ്യ സമൂഹം, സമ്പന്ന രാഷ്ട്രം’ എന്ന ലക്ഷ്യത്തിലാണ് ഗവണ്മെന്റ് ശ്രദ്ധ കേന്ദ്രീകരിക്കുന്നതെന്നും അതിനായി അക്ഷീണം പ്രയത്നിക്കുമെന്നും കേന്ദ്ര ആരോഗ്യമന്ത്രി കൂട്ടിച്ചേർത്തു
IE/SKY
(Visitor Counter : 168
പ്രത്യേക സേവനങ്ങളും ഫീച്ചറുകളും
ഡിവിഷണല് തല തപാല് അദാലത്ത്
(കൊച്ചി: ആഗസ്റ്റ് 14,2023
എറണാകുളം ആര്എംഎസ് ഇകെ ഡിവിഷന്റെ 2023 മൂന്നാം പാദത്തിലെ ഡിവിഷണല് തല തപാല് അദാലത്ത് 2023 സെപ്റ്റംബർ 08 -ന് രാവിലെ 11.00 ന് ഗൂഗിള് മീറ്റ് പ്ലാറ്റ്ഫോം വഴി ഓൺലൈനായി നടത്തും.
എറണാകുളം ആര്എംഎസ് ഇകെ ഡിവിഷന്റെ തപാല് സേവനങ്ങളുമായി ബന്ധപ്പെട്ട പരാതികള് എഴുതി നൽകാം അല്ലെങ്കിൽ അദാലത്തില് ഉന്നയിക്കാം.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള്/അഭിപ്രായങ്ങൾ rmsdoek.kl@indiapost.gov.in എന്ന ഇ-മെയില് വിലാസത്തിലോ 'The Superintendent, RMS EK Division, Kochi-682011' എന്ന തപാല് വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും 'ഡാക് അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് വിലാസവും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2023 ആഗസ്റ്റ് 28 ആണ്.
അദാലത്തിന്റെ ഗൂഗിള് മീറ്റ് ഐഡി പരാതിക്കാരന്റ്റെ ഇ-മെയില് വിലാസത്തിൽ നേരിട്ട് അറിയിക്കുന്നതാണ്.
ഇ-ഗവേണന്സ് മേഖലയില് ഉഭയകക്ഷി സഹകരണം ഉറപ്പാക്കുന്നതു പ്രോത്സാഹിപ്പിക്കുന്ന ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദി യുടെ അധ്യക്ഷതയില് ചേര്ന്ന കേന്ദ്രമന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. ഇ-ഗവേണന്സ്, ഐ.ടി. വിദ്യാഭ്യാസം, വിവിധ മേഖലകളില് ഉപയോഗിക്കാവുന്ന ഇ-ഗവേണന്സ് ഉല്പന്നങ്ങള്, ഉപകരണങ്ങള് എന്നിവ പുറത്തിറക്കല്, ഡാറ്റാ കേന്ദ്രങ്ങള് വികസിപ്പിക്കല് എന്നീ മേഖലകളില് അടുത്ത സഹകരണം പ്രോത്സാഹിപ്പിക്കാന് ഉദ്ദേശിച്ചുള്ളതാണ് ഈ കരാര്.
പശ്ചാത്തലം:
ഉഭയകക്ഷി തല ചട്ടക്കൂട് വഴി വിവരസാങ്കേതികവിദ്യാ ആശയവിനിമയ സാങ്കേതിക വിദ്യയിലെ മുന്നിര രംഗങ്ങളിലും പുതിയ മേഖലകളിലും രാജ്യാന്തര സഹകരണം പ്രോത്സാഹിപ്പിക്കാന് ചുമതലപ്പെടുത്തപ്പെട്ടിട്ടുള്ള ഇലക്ട്രോണിക്സ് വിവരസാങ്കേതികവിദ്യ മന്ത്രാലയം, തെരഞ്ഞെടുക്കപ്പെട്ട മേഖലകളില് വിവര കൈമാറ്റത്തിനായി വിവിധ രാഷ്ട്രങ്ങളുമായി കരാറുകള് ഒപ്പുവെച്ചിട്ടുണ്ട്.
പ്രധാനമന്ത്രിയുടെ ഓഫീസ്
ഡല്ഹി മെട്രോയുടെ മജന്തലെയിനില് ആദ്യത്തെ ഡ്രൈവര്രഹിത ട്രെയിനിന്റെ പ്രവര്ത്തനം ഡിസംബര് 28ന് പ്രധാനമന്ത്രി ഉദ്ഘാടനം ചെയ്യും
ഡല്ഹി മെട്രോയുടെ മജന്ത ലൈനില്  ഇന്ത്യയിലെ ആദ്യത്തെ ഡ്രൈവര്രഹിത ട്രെയിനിന്റെ പ്രവര്ത്തനം പ്രധാനമന്ത്രി ശ്രീ നരേന്ദ്രമോദി ഉദ്ഘാടനം ചെയ്യും. അതോടൊപ്പം എയര്പോര്ട്ട് എക്സ്പ്രസ് ലൈനിലെ പൂര്ണ്ണ പ്രവര്ത്തനസജ്ജമായ ദേശീയ പൊതു മൊബിലിറ്റി കാര്ഡ് സേവനവും 2020 ഡിസംബര് 28ന് രാവിലെ 11ന് വിഡിയോ കോണ്ഫറന്സിംഗിലൂടെ അദ്ദേഹം ഉദ്ഘാടനം ചെയ്യും.
ഈ നൂതനാശങ്ങള് സന്തോഷകരമായ യാത്രയുടെ ഒരു പുതിയ കാലഘട്ടത്തെ വിളംബരം ചെയ്യുകയും ചലനാത്മകത മെച്ചപ്പെടുത്തുകയും ചെയ്യും. ഡ്രൈവര്രഹിത ട്രെയിനുകള് പൂര്ണ്ണമായും ഓട്ടോമേറ്റഡ് ആണ്, അത് സാദ്ധ്യമായ മനുഷ്യപിശകുകള് ഇല്ലാതാക്കുകയും ചെയ്യും. മജന്ത ലെയിനില് ഡ്രൈവര്രഹിത ട്രെയിനിന്റെ പ്രവര്ത്തനം ആരംഭിച്ചുകഴിഞ്ഞാല് 2021 മദ്ധ്യത്തോടെ ഡല്ഹി മെട്രോയുടെ പിങ്ക് ലെയിനിലും ഡ്രൈവര്രഹിത പ്രവര്ത്തനം പ്രതീക്ഷിക്കുന്നു.
എയര്പോര്ട്ട് എക്സ്പ്രസ് ലെയിനില് പൂര്ണ്ണമായും പ്രവര്ത്തനസജ്ജമാകുന്ന ദേശീയ പൊതു മൊബിലിറ്റി കാര്ഡ്, റുപേ ഡെബിറ്റ് കാര്ഡ് കൈവശമുള്ള ആര്ക്കും എയര്പോര്ട്ട് എക്സ്പ്രസ് ലെയിനില് ആ കാര്ഡ് ഉപയോഗിച്ച് യാത്രചെയ്യാന് സൗകര്യമൊരുക്കും. 2022 ഓടെ ഡല്ഹി മെട്രോയുടെ സമ്പൂര്ണ്ണശൃംഖലയിലും ഈ സൗകര്യം ലഭ്യമാകും.
(
രാജ്യരക്ഷാ മന്ത്രാലയം
11-ാമത് ഇന്ത്യ - ഇറ്റലി മിലിട്ടറി സഹകരണ ഗ്രൂപ്പ് മീറ്റിംഗ്
ഇന്ത്യ - ഇറ്റലി മിലിട്ടറി സഹകരണ ഗ്രൂപ്പ്  മീറ്റിംഗ് 11-ാം പതിപ്പ് 2022 മെയ് 31 മുതൽ ജൂൺ 22 വരെ ഇറ്റലിയിലെ റോമിൽ നടന്നു.ഇന്ത്യ - ഇറ്റലി മിലിട്ടറി സഹകരണ ഗ്രൂപ്പ്  ഹെഡ്ക്വാർട്ടേഴ്സ്, ഇന്റഗ്രേറ്റഡ് ഡിഫൻസ് സ്റ്റാഫ്, ഇറ്റാലിയൻ സായുധ സേനയുടെ ജോയിന്റ് സ്റ്റാഫ് ആസ്ഥാനം എന്നിവയ്ക്കിടയിലുള്ള തന്ത്രപരവും പ്രവർത്തനപരവുമായ തലങ്ങളിൽ പതിവ് ചർച്ചകളിലൂടെ ഇരു രാജ്യങ്ങളും തമ്മിലുള്ള പ്രതിരോധ സഹകരണം വർധിപ്പിക്കുന്നതിനായി സ്ഥാപിതമായ ഒരു ഫോറമാണ്.
യോഗത്തിൽ ഇന്ത്യയുടെ ഭാഗത്ത് നിന്ന് ഡെപ്യൂട്ടി അസിസ്റ്റന്റ് ചീഫ് ഓഫ് ഇന്റഗ്രേറ്റഡ് സ്റ്റാഫ് ഐഡിസി , എച്ച്ക്യു ഐഡിഎസ് ബ്രിഗേഡിയർ വിവേക് നാരംഗും,ഇറ്റാലിയൻ ഭാഗത്ത് നിന്ന് ഡിഫൻസ് ജനറൽ സ്റ്റാഫ് ബ്രിഗേഡിയർ ജനറൽ അലസാന്ദ്രോ ഗ്രസ്സാനോയും സഹ അധ്യക്ഷന്മാരായിരുന്നു.സൈനിക സഹകരണ യോഗം ഊഷ്മളവും സൗഹാർദ്ദപരവുമായ അന്തരീക്ഷത്തിലാണ് നടന്നത്.നിലവിലുള്ള ഉഭയകക്ഷി പ്രതിരോധ സഹകരണ സംവിധാനത്തിന്റെ പരിധിയിൽ വരുന്ന പുതിയ സംരംഭങ്ങളിലും നടന്നുകൊണ്ടിരിക്കുന്ന പ്രതിരോധ ഇടപെടലുകളെ കൂടുതൽ ശക്തിപ്പെടുത്തുന്നതിലും ചർച്ചകൾ ശ്രദ്ധ കേന്ദ്രീകരിച്ചു.
പ്രധാനമന്ത്രിയുടെ ഓഫീസ്
ധന്തേരാസ് ദിനത്തിൽ, ഒക്ടോബർ 22-ന് മധ്യപ്രദേശിലെ പി എം എ ജി -വൈ യുടെ 4.5 ലക്ഷത്തിലധികം ഗുണഭോക്താക്കളുടെ ‘ഗൃഹപ്രവേശം’ പരിപാടിയിൽ പ്രധാനമന്ത്രി പങ്കെടുക്കും.
മധ്യപ്രദേശിൽ പദ്ധതി പ്രകാരം 35,000 കോടിയിലധികം രൂപ ചിലവിൽ ഏകദേശം 29 ലക്ഷം വീടുകൾ പൂർത്തീകരിച്ചു.
ധന്തേരാസ് ദിനത്തിൽ, പ്രധാനമന്ത്രി ശ്രീ നരേന്ദ്ര മോദി, മധ്യപ്രദേശിലെ സത്നയിൽ ഒക്ടോബർ 22 ന് വൈകുന്നേരം 4 മണിക്ക് വീഡിയോ കോൺഫറൻസിംഗിലൂടെ പ്രധാനമന്ത്രി ആവാസ് യോജന - ഗ്രമീണിൻറെ - ഏകദേശം 4.51 ലക്ഷം ഗുണഭോക്താക്കളുടെ ‘ഗൃഹ പ്രവേശ' ചടങ്ങിൽ പങ്കെടുക്കും. പ്രധാനമന്ത്രി സമ്മേളനത്തെ അഭിസംബോധനയും ചെയ്യും.
രാജ്യത്തെ ഓരോ പൗരനും എല്ലാ അടിസ്ഥാന സൗകര്യങ്ങളോടും കൂടി സ്വന്തമായി ഒരു വീട് നൽകുക എന്നത് പ്രധാനമന്ത്രിയുടെ നിരന്തരമായ പരിശ്രമമാണ്. ഈ ദിശയിലെ മറ്റൊരു ചുവടുവെപ്പാണ് ഇത് അടയാളപ്പെടുത്തുന്നത്. പ്രധാനമന്ത്രി ആവാസ് യോജനയ്ക്ക് കീഴിൽ മധ്യപ്രദേശിൽ ഇതുവരെ 38 ലക്ഷം വീടുകൾ അനുവദിച്ചിട്ടുണ്ട്, കൂടാതെ സംസ്ഥാനത്തു് ഇതുവരെ 35,000 കോടി രൂപ ചിലവിൽ ഏകദേശം 29 ലക്ഷം വീടുകളുടെ നിർമ്മാണം പൂർത്തീകരിച്ചിട്ടുണ്ട്.
--ND--
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര ഭരണ ട്രൈബ്യൂണലിന്റെ മുഖ്യ ബെഞ്ചിന്റെയും രാജ്യത്തുടനീളമുള്ള ബെഞ്ചുകളുടെയും നിലവിലുള്ള കേസുകൾ കഴിയും വേഗം തീർപ്പാക്കാനുള്ള പരിശ്രമത്തിലാണെന്ന് ട്രൈബ്യൂണൽ വാർത്താകുറിപ്പിൽ അറിയിച്ചു.
കൊറോണ വൈറസ് പൊട്ടിപ്പുറപ്പെട്ടതോടെ, സാമൂഹ്യ അകലം പാലിക്കുന്നുണ്ടെന്ന് ഉറപ്പുവരുത്തുന്നതിനായി ട്രിബ്യൂണൽ സിറ്റിങ്ങുകൾക്ക് ബദൽ ക്രമീകരണം ഏർപ്പെടുത്തിയിരുന്നു . പക്ഷേ മാർച്ച് 22 മുതൽ ഗവൺമെന്റ് കൈക്കൊണ്ട നടപടികളുടെ വെളിച്ചത്തിൽ അത് തുടരാനായില്ല.
ലോക്ക് ഡൗൺ ആയതോടെ , ട്രിബ്യൂണലിന്റെ ബെഞ്ചുകളുടെ പ്രവർത്തനം തീർത്തും അസാദ്ധ്യമായി . അഭിഭാഷകർക്കോ ജീവനക്കാർക്കോ പങ്കെടുക്കാൻ കഴിയാതായി.
വീഡിയോ കോൺഫറൻസിലൂടെ ഹിയറിംഗുകൾ നടത്താനുള്ള സൗകര്യം ആദ്യം ലഭ്യമായിരുന്നില്ല, ആവശ്യമായ ഉപകരണങ്ങളും അടിസ്ഥാന സൗകര്യങ്ങളും നിലവിൽ സജ്ജമായിരുന്നില്ല. മാത്രമല്ല. ലോക്ക് ഡൗൺ ആയിരുന്നതിനാൽ അത്തരം ഉപകരണങ്ങൾ വാങ്ങാനും കഴിയുമായിരുന്നില്ല.
മുഖ്യ ബെഞ്ച് പ്രവർത്തനം ഏപ്രിൽ 2 മുതൽ 12 വരെ ഒരു ചെറു അവധിയിലായിരിക്കുമെന്നു നേരത്തെ തീരുമാനിച്ചിരുന്നു.
ഏപ്രിൽ 15 മുതൽ ഗവൺമെന്റ് സ്വീകരിക്കുന്ന നടപടികളെ ആശ്രയിച്ച് ട്രിബ്യൂണൽ തുടർനടപടികൾ തീരുമാനിക്കും. കോടതികൾ നടത്താനുള്ള ചെറിയസാധ്യതയെങ്കിലുമുണ്ടെങ്കിൽ അത് പൂർണമായി പ്രയോജനപ്പെടുത്തുന്നതാണ്(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങള്
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയത് 31.17 കോടിയിലധികം വാക്സിന് ഡോസുകള്
1.45 കോടിയിലധികം ഡോസുകള് സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണ ശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 31.17 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഇതില് പാഴായതുള്പ്പടെ 29,71,80,733 ഡോസുകളാണ് മൊത്തം ഉപഭോഗമായി കണക്കാക്കുന്നത് .
1.45 കോടിയിലധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്.
അധികമായി 19,10,650 ഡോസ് വാക്സിന് വരുന്ന മൂന്നു ദിവസത്തിനുള്ളില് സംസ്ഥാനങ്ങള്ക്കും കേന്ദ്ര ഭരണപ്രദേശങ്ങള്ക്കും ലഭ്യമാക്കും.
(Visitor Counter : 178
പ്രധാനമന്ത്രിയുടെ ഓഫീസ്
ആർ എസ് എസ് നേതാവ് അമൃത് ഭായ് കദിവാലയുടെ നിര്യാണത്തിൽ പ്രധാനമന്ത്രി അനുശോചിച്ചു
ഗുജറാത്തിലെ ആർ എസ് എസ് നേതാവ് ശ്രീ അമൃത് ഭായ് കദിവാലയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ആർഎസ്എസ് ഗുജറാത്ത് പ്രാന്ത് നേതാവ് ശ്രീ അമൃത്ഭായ് കദിവാലയുടെ നിര്യാണത്തിൽ വേദനിക്കുന്നു. . അദ്ദേഹത്തിന്റെ സാമൂഹിക സംഭാവനകൾ എക്കാലവും ഓർമിക്കപ്പെടും. വേർപെട്ട ആത്മാവിന്റെ നിത്യശാന്തിക്കായി ഹൃദയംഗമമായ പ്രാർത്ഥന .... ഓം ശാന്തി.
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ദേശീയ പെൻഷൻ പദ്ധതി 
ന്യൂ ഡൽഹി: മാർച്ച് 24, 2022
ധനമന്ത്രാലയത്തിന്റെ  22.12.2003 ലെ വിജ്ഞാപനം: No.5/7/2003-ECB & PR പ്രകാരം 01.01.2004 മുതൽ കേന്ദ്ര സർക്കാർ സർവീസിൽ ചേരുന്ന സായുധ സേനകളിൽ ഒഴികെയുള്ള എല്ലാ പുതിയ ജീവനക്കാർക്കും ദേശീയ പെൻഷൻ പദ്ധതി  നിലവിൽ വന്നു. NPS നിലവിൽ വന്നപ്പോൾ, 1972 ലെ കേന്ദ്ര സിവിൽ സർവീസസ്  ചട്ടങ്ങൾ ഭേദഗതി ചെയ്തു.
01.01.2004 നോ അതിനു ശേഷമോ കേന്ദ്ര ഗവൺമെന്റ് സർവീസിൽ ചേർന്ന ജീവനക്കാർക്ക് പഴയ പെൻഷൻ പദ്ധതി പുനരാരംഭിക്കുന്നതിനുള്ള ഒരു നിർദ്ദേശവും ഇന്ത്യാ ഗവൺമെന്റിന്റെ പരിഗണനയിലില്ല.
2013-ലെ PFRDA നിയമ പ്രകാരമാണ് NPS നടപ്പാക്കപ്പെടുന്നത്. കൂടാതെ PFRDA-യും സാമ്പത്തിക സേവന വകുപ്പും  ചേർന്ന് ചട്ടങ്ങളും രൂപപ്പെടുത്തിയിട്ടുണ്ട്.
DFS നൽകിയ വിവരങ്ങൾ പ്രകാരം:
ആദായം, ഓഹരി വിപണിയുമായി ബന്ധിതമാണെന്നതാണ് NPS-ന്റെ അടിസ്ഥാന രൂപരേഖയുടെ സവിശേഷത. PFRDA അനുശാസിക്കുന്ന മാർഗ്ഗനിർദ്ദേശങ്ങൾ, കർശനമായ പ്രക്രിയയിലൂടെ തിരഞ്ഞെടുക്കപ്പെട്ട പ്രൊഫഷണൽ ഫണ്ട് മാനേജർമാരുടെ നൈപുണ്യം, വിവിധ ആസ്തി വിഭാഗങ്ങളിലെ  ആസ്തി വിഭജനം തിരഞ്ഞെടുക്കൽ എന്നിവ വരിക്കാരന്റെ പണമടവ് ഹ്രസ്വകാല അസ്ഥിരത മറികടന്ന് ദീർഘകാലാടിസ്ഥാനത്തിൽ വളരാൻ സഹായിക്കുന്നു.
സാമ്പത്തിക മാന്ദ്യ കാലത്ത് പെൻഷൻ സമ്പത്ത് നഷ്ടമാകുന്നതിൽ നിന്ന് വരിക്കാരുടെ താൽപ്പര്യം സംരക്ഷിക്കുന്നതിന്, പദ്ധതിയിലെ ഓഹരി / ഓഹരി അധിഷ്ഠിത മാദ്ധ്യമങ്ങളുടെ വിന്യാസം 15% മാത്രമായി പരിമിതപ്പെടുത്തിയിരിക്കുന്നു. വ്യക്തിഗത നിക്ഷേപ തിരഞ്ഞെടുപ്പ് നടത്തുന്ന വരിക്കാർക്ക് 15% ൽ കൂടുതലുള്ള ഓഹരി വിന്യാസം സാധ്യമാണ്. കൂടാതെ, അപകടസാധ്യത ഒഴിവാക്കണമെന്നഗ്രഹിക്കുന്ന വരിക്കാർക്ക് അവരുടെ മുഴുവൻ പണമടവും  സർക്കാർ ബോണ്ടുകളിൽ നിക്ഷേപിക്കാവുന്നതാണ്.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ പേഴ്സണൽ, പബ്ലിക് ഗ്രീവൻസ്സ് , പെൻഷൻ മന്ത്രാലയ സഹമന്ത്രി ഡോ. ജിതേന്ദ്ര സിംഗ് ആണ് ഈ വിവരങ്ങൾ അറിയിച്ചത്.
RRTN/SKY
(Visitor Counter : 327